МОДЕЛ УГОВОРА
Модел уговора 
о јавној набавци извођења радова 
– Наставак адаптације, реконструкције и доградње зграде 

„Народно позориште – Narodno kazalište – Népszínház“ у Суботици, VIII -2 фаза
редни број ЈН К 66/22

закључен између:

1. ГРАДА СУБОТИЦЕ, Градска управа, Суботица, Трг слободе 1, ПИБ 100444843, матични број 08070695, рачун број 840-27640-46, НБС Управа за трезор, коју заступа Начелник Градске управе, Марија Ушумовић Давчик, мастер правник (у даљем тексту: Наручилац), са једне стране, и

2. _________________________________________________________________, са седиштем у _________________________, улица ________________________________ број ___, ПИБ: ______________________, матични број: _______________________, рачун број: __________________________________ код _________________________ банке, које заступа директор _________________________ (у даљем тексту: Извођач), са друге стране

_______________________________________                          ____________________________________   
_______________________________________     ____________________________________          _______________________________________                         ____________________________________            _______________________________________                          ____________________________________
_______________________________________                         ____________________________________     _______________________________________                          ____________________________________ _______________________________________                          ____________________________________

_______________________________________                          ____________________________________    

(остали понуђачи из групе понуђача, назив, седиште, ПИБ, матични број, рачун пословне банке)            
(назив, седиште, ПИБ, матични број    подизвођача, рачун пословне банке)

*ЗАЈЕДНИЧКА ПОНУДА

1.______________________________________________________________________________________________________________________________________________________________________________

(Назив понуђача, седиште, матични број, ПИБ)

је овлашћени члан групе понуђача који је поднео понуду и који заступа групу понуђача пред Наручиоцем и који у име групе понуђача потписује Уговор, а кога заступа _______________________________________ (у даљем тексту: Извођач)

           (име, презиме и функција)

2.______________________________________________________________________________________________________________________________________________________________________________

(Назив понуђача, седиште, матични број, ПИБ)

је члан групе понуђача који даје средства финансијског обезбеђења, а кога заступа _______________________________________ (члан групе понуђача).
Понуђачи из групе понуђача одговарају неограничено солидарно према Наручиоцу.

*ПОНУДА СА ПОДИЗВОЂАЧЕМ

Извођач ће део радова који су предмет Уговора извршити преко

Подизвођача _________________________________________________, седиште __________________, улица ______________________________, број ________, матични број _________________________, ПИБ ___________________, за део предмета јавне набавке _____________________________________ у проценту ______% од укупно уговорене вредности радова.
Извођач у потпуности одговара Наручиоцу за извршење уговорних обавеза, као и за радове изведене од стране подизвођача, као да их је сам извео.

(Овај став ће се брисати уколико Понуђач наступа самостално, без ангажовања подизвођача.)


Уговорне стране сагласно констатују:

- да је Наручилац, на основу члана 52. Закона о јавним набавкама ("Службени гласник Републике Србије", број 91/19) спровео отворени поступак јавне набавке број ЈН К 66/22, 

- да је Извођач доставио понуду број _________, која се налази у прилогу овог Уговора и чини његов саставни део,

- да Понуда Извођача у потпуности одговара техничким захтевима из конкурсне документације,

- да је Наручилац у складу са чланом 146. Закона о јавним набавкама донео Одлуку о додели уговора за предметне радове, под бројем **********, дана **.**.****. године.


- Предмер радова и Понуда Извођача се налазе у прилогу овог Уговора и чине његов саставни део.

Члан 1.

Предмет овог Уговора је извођење радова – „Наставак адаптације, реконструкције и доградње зграде „Народно позориште – Narodno kazalište – Népszínház“ у Суботици, VIII -2 фаза, у свему према пројектно техничкој документацији, конкурсној документацији, важећим прописима, техничким нормативима и обавезним стандардима који важе за врсту радова који чине предмет овог Уговора, и прихваћеној Понуди Извођача број: __________од _______2022. године.  

Члан 2.
Цена уговорених радова из члана 1. овога Уговора износи: 

__________________________ динара без ПДВ

_________________________    динара ПДВ



    =========================================



Укупно
:
__________________________ динара са ПДВ


Сагласно Понуди Извођача бр.  __________ од  __________ године. 


Уговорена цена је фиксна по јединици мере и не може се мењати услед повећања елемената по основу којих је одређена.


Осим вредности радова, добара и услуга неопходних за извршење Уговора, цена обухвата и трошкове организације градилишта, осигурања и све остале зависне трошкове Извођача.


Уговорена цена обухвата и следеће: вредност материјала, радну снагу, механизацију, скеле, оплате, средства за рад, унутрашњи и спољашњи транспорт, чување и одржавање радова, осигурање и обезбеђење саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, све таксе, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова, у складу са захтевима Наручиоца. Уговорене јединичне цене за материјал, инсталације и сву опрему, подразумевају франко градилиште, односно предметни објекат, размештено и изведено према техничкој документацији. 

Потраживања по овом Уговору не могу бити предмет залоге, тј. предмет заложног права, нити обезбеђења потраживања трећих лица.

Члан 3.

Наручилац ће уговорену цену радова из овог Уговора платити Извођачу радова на следећи начин:

· аванс у висини од 50% од укупно уговорене цене без обрачунатог пореза на додату вредност, у року до 45 (четдесетпет) дана од дана пријема:
а) исправног предрачуна и изјаве о наменском коришћењу аванса, 

б) банкарске гаранције за поврат авансног плаћања,

в) банкарске гаранције за испуњење уговорних обавеза и полиса осигурања;

-       до 40 % од уговорене цене без ПДВ-а, по привременим месечним ситуацијама сачињеним на основу оверене грађевинске књиге изведених радова и јединичних цена из понуде, потписаним од стране стручног надзора, одговорних извођача радова, Извођача и Наручиоца, у року до 45 (четрдесетпет) дана од дана пријема исправне привремене ситуације;
-           остатак у износу  од минимум 10 % вредности укупно уговорене цене без ПДВ-а, по окончаној ситуацији сачињеној на основу оверене грађевинске књиге изведених радова и јединичних цена из понуде  потписаним од стране стручног надзора, у року до 45 дана од дана пријема оверене ситуације од стране Наручиоца, доставе потписаног Записника о коначној примопредаји објекта и коначног обрачуна, и предаје уговореног средства финансијског обезбеђења по испостављеној окончаној ситуацији у року до 45 (четрдесетпет) дана од дана пријема:

а) исправне окончане ситуације сачињене на основу оверене грађевинске књиге изведених радова и јединичних цена из прихваћене понуде извођача, оверене од стране стручног надзора, 


б) банкарске гаранције за отклањање недостатака у гарантном року,


в) Записника о коначној примопредаји радова и коначном обрачуну сачињеног и потписаног од стране Комисије за примопредају радова и коначни обрачун.


Вредност окончане ситуације не може бити мања од 10% од уговорене укупне цене.


Плаћање ће се вршити на текући рачун Извођача радова.


Наручилац ће плаћање вршити са апроријације у Буџету Града Суботице: Раздео 4, Секретаријат 08, Програм 13, Пројекат 1201-5002, функција 820, економска класификација 511294. 


Извођач испоставља ситуације са назнаком Град Суботица, Суботица, Трг слободе 1. ПИБ 100444843, матични број 08070695, број рачуна 840-27640-46,  Народна банка, Управа за трезор.

Регистрација фактура мора да гласи на директног корисника јавних средстава, који ће вршити плаћање, и то: 09693 Градска управа Суботица.


Порески дужник је Наручилац, сходно одредбама Закона о порезу на додату вредност („Службени гласник Републике Србије“ број 84/04, 86/04 - исправка, 61/05, 61/07, 93/12, 108/13, 68/14 - др. закон, 142/14, 83/15, 108/2016, 113/2017, 30/2018, 72/2019, 153/2020). 

Извођач испоставља ситуације без исказаног ПДВ-а.

Примљени аванс ће се правдати по привременим месечним ситуацијама, сразмерно проценту примљеног аванса и вредности изведених радова, с тим што је Извођач радова у обавези да у целости изврши обрачун преосталог износа примљеног аванса у привременој ситуацији која претходи издавању окончане ситуације.
Извођач је дужан да Наручиоцу достави доказ и изјаву подизвођача да је извршио плаћање подизвођачу његових потраживања, у року од 60 дана од дана пријема уплате од стране Наручиоца, по привременим ситуацијама и окончаној ситуацији. (Овај став ће се брисати у случају да Извођач наступа без ангажовања подизвођача.)

Члан 4. 


Извођач радова је обавезан да приликом потписивања Уговора, а најкасније у року од 8 (осам) дана од дана закључења Уговора, Наручиоцу преда: 

1. Банкарску гаранцију за поврат авансног плаћања, која мора бити са клаузулама: безусловна, неопозива, без права на приговор и платива на први позив, у висини уговореног аванса од 50% од укупно уговорене цене без ПДВ-а, са роком важности најмање 30 (тридесет) дана дужим од уговореног рока за извршење Уговора. Понуђач може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3. инвестициони ранг;

2. Банкарску гаранцију за испуњење уговорних обавеза, која мора бити са клаузулама: безусловна, неопозива, без права на приговор и платива на први позив, у висини до 5% од уговорене вредности без ПДВ-а са роком важности најмање 30 (тридесет) дана дужим од уговореног рока за извршење Уговора. Понуђач може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3. инвестициони ранг.  


Ако се за време трајања овог Уговора промене рокови за извршење уговорне обавезе, Извођач радова је обавезан да продужи важење банкарских гаранција из става 1. овог члана.


Висина банкарске гаранције за поврат авансног плаћања се може смањити сразмерно изведеним радовима и износу којим је оправдан део примљеног аванса кроз привремене ситуације.


Наручилац ће наплатити банкарску гаранцију за испуњење уговорних обавеза уколико Извођач радова не буде извршавао своје уговорене обавезе у роковима и на начин предвиђен овим Уговором.


Банкарске гаранције треба да гласе на Град Суботица, Суботица, Трг слободе 1. ПИБ 100444843, матични број 08070695, број рачуна 840-27640-46,  Народна банка, Управа за трезор.
Члан  5.

Извођач је дужан да у року од 8 (осам) дана од дана закључења Уговора осигура и достави Наручиоцу полисе осигурања, оригинал или оверене копије, са важношћу за цео период важења Уговора:


- за радове, материјал и опрему од уобичајених ризика до њихове пуне вредности (осигурање објекта у изградњи);


- за штету од одговорност према трећим лицима и стварима трећих лица, према важећим законским прописима;


- од професионалне одговорности за штету коју може причинити другој уговорној страни, односно причињену трећим лицима и стварима трећих лица, приликом реализације овог Уговора, у складу са важећим прописима.


Измене услова осигурања не могу се вршити без претходног одобрења Наручиоца.


Уколико се рок за извршење уговора продужи, Извођач радова је обавезан да достави, пре истека уговореног рока, нове - продужене полисе осигурања са важношћу за цео период важења Уговора.  
Члан  6.

Извођач се обавезује да радове који су предмет овог Уговора изведе у року од 240 календарских дана, рачунајући од дана увођења Извођача  у посао. 


Извођач се сматра уведеним у посао даном уписа у грађевински дневник, потписивањем прве стране. 


Под даном завршетка радова сматра се дан када стручни надзор и Извођач радова констатују у грађевинском дневнику да су радови завршени и спремни за примопредају. 


Утврђени рокови су фиксни и не могу се мењати без сагласности Наручиоца.

Члан 7.


Рок за извођење радова може се продужити на захтев Извођача:


- у случају елементарних непогода и дејства више силе,


- у случају прекида рада изазваног актом надлежног органа, за који није одговоран Извођач,
             - у случају промене временских услова а који услови онемогућавају квалитетно извођење предметних радова у складу са техничким условима, (стандардима и нормативима),

- за накнадно уговорене вишкове радова до 10% од већ уговорених количина радова,


- за накнадно уговорене додатне радове за које Извођач није знао, нити је могао знати да се морају извести приликом подношења Понуда.


Захтев за продужење рока извођења радова, Извођач подноси Наручиоцу, у писаној форми уз сагласност стручног надзора, у року од два дана од дана сазнања за околност. Захтев треба да садржи детаље о узроцима и разлозима кашњења или обуставе радова.

По налогу стручног надзора, због оправданих непредвиђених околности могу се прекинути (обуставити) радови, што се уписује у Грађевински дневник. За време прекида (обуставе) радова не тече уговорени рок за извођење радова.

У случају да Извођач не испуњава предвиђену динамику, обавезан је да уведе у рад више радног особља и механизације, без права на захтевање повећања трошкова или посебне накнаде. Извођач се одриче права на накнаду штете коју евентуално претрпи услед продужетка рока извођења радова.


Уговорени рок се сматра продуженим када се о томе уговорне стране сагласе и потпишу Анекс овом Уговору.


Ако Извођач падне у доцњу са извођењем радова, нема право на продужење уговореног рока због околности које су настале у време доцње.

Члан 8.

Ако се од стране стручног надзора уписом у грађевински дневник утврди да радови Извођача имају недостатке у квалитету и грешке, Извођач мора исте отклонити о свом трошку у року од 2 календарска дана од дана уписа у грађевински дневник. 


Уколико Извођач  не отклони констатоване недостатке у квалитету и грешке у предвиђеном року, Наручилац ће активирати банкарску гаранцију за испуњење уговорних обавеза. 

Члан 9.

Уколико Извођач не испуни све уговорене обавезе по овом Уговору, у уговореном року, односно по динамичком плану извођења радова, дужан је платити Наручиоцу уговорну казну у износу од 1 ‰ дневно, од укупне вредности уговорених радова за сваки дан закашњења, а највише 5 % од уговорене вредности радова.


Наплату уговорне казне Наручилац ће извршити, без претходног пристанка Извођача, умањењем  од окончане ситуације.


Уговорна казна не утиче на евентуалну накнаду до пуног износа штете коју Наручилац има право да тражи од Извођача, добровољно или путем суда.
Члан 10.

Уколико Наручилац претрпи штету због неоправданог кашњења од стране Извођача у извођењу радова, као и неиспуњења других уговорених обавеза, која је већа од износа уговорне казне, Наручилац може захтевати накнаду штете, односно поред уговорне казне и разлику до пуног износа претрпљене штете.

Члан 11.
 
Наручилац се обавезује да:

· изврши благовремено  плаћање сагласно одредбама овог  Уговора, 

· прибави све потребне дозволе и сагласности од надлежних државних органа,

· именује стручни надзор,

· уведе Извођача у посао,

· формира Комисију за примопредају радова и коначни обрачун.


Наручилац ће писмено обавестити Извођача о лицима која ће вршити стручни надзор уз обавезно достављање решења о вршењу стручног надзора, фотокопија лиценци и контакт телефона.

Члан 12.

Наручилац Стручним надзором обезбеђује:

· контролу да ли се радови изводе према одобрењу за изградњу и техничкој документацији на основу које је извршена пријава почетка радова,

· контролу и проверу квалитета извођења свих врста радова и примену прописа, стандарда и техничких норматива, те контролу количина према пројектној документацији,

· проверу да ли постоје докази о квалитету материјала (атести),

· контролу да ли се радови изводе према уговореној динамици,
· давање упутстава Извођачу радова,

· сарадња са пројектантом ради решавања технолошких и организационих решења за извођење радова и решавање других питања која се појаве у току извођења радова.

Члан 13.

Извођач се обавезује да:

- о сопственом трошку организује градилиште (ограђивање градилишта и ограђивање свих хоризонталних и вертикалних отвора унутар објекта и обезбеђење градилишта),

-  сноси трошкове утрошка електричне енергије, воде и гаса,

-  све радове изведе на основу општих правила посла и струке, а све у складу са важећим законским актима и прописима који су предметни за уговорене радове по овом Уговору,

- пре увођења у посао преда Наручиоцу динамички план оверен од стране свих одговорних извођача радова и Извођача, на који даје сагласност стручни надзор, а потписује Наручилац,
- обезбеди безбедност свих лица на градилишту (радника, запослених, странака и опреме) и одговарајуће обезбеђење складишта својих материјала и слично, тако да Наручилац  буде ослобођен свих одговорности према државним органима, што се тиче безбедности, прописа о заштити животне средине, тако и радно-правних прописа за време укупног трајања извођења радова до коначне примопредаје радова Наручиоцу,

-  обезбеди стручне раднике за извођење уговорених радова,

- омогући вршење стручног надзора над извођењем радова,

-  на прописан начин води грађевински дневник и грађевинску књигу,

- по завршетку радова уклони своју опрему, материјал и сав отпадни материјал, који је настао као последица извођења предметних радова,

-  сноси транспортне трошкове,

-  да о свом трошку отклони све штете које проузрокује, 

-  пре почетка радова решењем одреди одговорне извођаче радова на градилишту и у писаној форми о томе обавести Наручиоца, уз достављање фотокопија важећих лиценци,
-  благовремено достави Наручиоцу имена својих представника у Комисију за примопредају радова и коначни обрачун.
Извођач је одговоран и обавезан за спровођење мера заштите од пожара и заштите на раду (да обезбеди лице које поседује уверење о положеном стручном испиту за обављање послова координатора за безбедност и здравље на раду) приликом извођења радова предвиђених овим Уговором, а у складу са Законом и то за све време припреме и извођења радова до потписивања Записника о коначној примопредаји радова. 


 Извођач је дужан да заједно са стручним надзором изврши сагледавање и анализу испуњења уговорних обавеза у погледу рокова усвојених динамичким планом и о томе сачини извештај. Извештај оверавају и потписују Извођач радова и стручни надзор. Извођач доставља Извештај Наручиоцу уз привремену ситуацију.
Извођач је у обавези да прати уговорене количине радова и у случају потребе за извођењем вишкова радова тражи писану сагласност од стручног надзора и Наручиоца, уз достављање Извештаја са исказаним уговореним количинама, вишковима и мањковима радова, као и радовима који се неће изводити.


Извођач се такође обавезује да ће у случајевима ванредних догађаја који буду проузроковали оштећења на инфраструктури и опреми из делокруга радова по овом  Уговору, а која директно утичу на безбедност људи – грађана, иста хитно отклонити о свом трошку и о истима одмах обавестити Наручиоца.


Члан 14.

За укупан уграђени материјал Извођач мора да достави Наручиоцу, односно стручном надзору сертификате квалитета и важеће атесте издате од стране акредитоване институције који се захтевају по важећим прописима и мерама за објекте те врсте у складу са пројектно техничком документацијом, својом Понудом и конкурсном документацијом. 


Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара траженом квалитету. 

Члан 15.

Извођач о завршетку предметних радова обавештава Наручиоца и стручни надзор, најкасније 7 дана пре завршетка радова, а дан завршетка радова уписује се у грађевински дневник.


Примопредаја радова се врши комисијски, потписивањем Записника о коначној примопредаји радова.


Коначни обрачун радова се врши комисијски.


Комисију за коначну примопредају радова и коначни обрачун формира Наручилац коју чине  представници Наручиоца, стручни надзор, одговорни извођачи радова и Извођач.

Комисија сачињава Записник о коначној примопредаји радова и коначан обрачун радова.

Извођач је дужан да приликом примопредаје радова преда Наручиоцу попуњене одговарајуће табеле свих уграђених материјала у 3 (три) извода са приложеним атестима.


Извођач је дужан да приликом примопредаје радова преда Наручиоцу Изјаву да су радови изведени сагласно пројектно техничкој документацији. 


Уколико стручни надзор приликом примопредаје радова констатује примедбе на изведене радове, Извођач радова је у обавези да их отклони у року који одреди стручни надзор.

Уколико Извођач радова у остављеном року не поступи по примедбама стручног надзора, Наручилац може активирати банкарску гаранцију за испуњење уговорних обавеза.

Члан 16.

Гарантни рок за изведене радове је 5 година, и почиње да тече од дана потписивања Записника о коначној примопредаји радова и предаји банкарске гаранције за отклањање грешака у гарантном року Наручиоцу.  За уграђену опрему важи гарантни рок произвођача те опреме у складу са условима произвођача.


Извођач је обавезан да, на дан потписивања Записника о коначној примопредаји предметних радова, записнички преда Наручиоцу све гарантне листове за уграђени материјал и опрему.

Члан 17.

Извођач се обавезује да Наручиоцу истовремено са Записником о коначној примопредаји изведених радова преда оригиналну банкарску гаранцију за отклањање недостатака  у гарантном року, безусловну, неопозиву и плативу на први позив без приговора и то у износу од 5% од вредности уговора без ПДВ-а, са роком важности најмање 30 дана дужим од уговореног гарантног рока.


Уколико Извођач у наведеном року не обезбеди и преда Наручиоцу гаранцију из претходног става Наручилац ће активирати банкарску гаранцију за испуњење уговорних обавеза. 

Извођач може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).  

Банкарска гаранција треба да гласи на Град Суботица, Суботица, Трг слободе 1. ПИБ 100444843, матични број 08070695, број рачуна 840-27640-46,  Народна банка, Управа за трезор.

Члан 18.

Отклањању грешака, односно недостатака које утврди Наручилац у гарантном року Извођач мора да приступи у року од 7 календарских дана од дана писменог позива Наручиоца, а да исте изврши у примереном року у зависности од врсте недостатка.


Уколико недостатке Извођач не отклони у року из претходног става, Наручилац ће активирати банкарску гаранцију за отклањање грешака у гарантном року и има право да те радове уступи другом извођачу у складу са Законом о јавним набавкама. 

Члан  19.

Коначна количина и вредност радова по овом Уговору утврђује се коначним обрачуном на бази стварно изведених радова оверених у грађевинској књизи од стране стручног надзора и усвојених јединичних цена из Понуде Извођача, које су фиксне и непроменљиве.


Уколико се током извођења уговорених радова појави потреба за извођењем вишкова или се појави мањак радова, који су дефинисани Посебним узансама о грађењу („Сл. лист СФРЈ“ бр. 18/77) Извођач је дужан да благовремено, а најкасније 15 (петнаест) дана пре истека уговореног рока за извођење радова, достави Наручиоцу преко стручног надзора Захтев за измену уговора и преглед вишкова и мањкова радова по позицијама са количинама и уговореним јединичним ценама из Понуде. 

Стручни надзор је дужан да без одлагања, а најкасније 5 (пет) дана од дана пријема Захтева из претходног става овог члана провери истинитост, основаност и оправданост свих навода из истог, сачини писмено образложење за сваку исказану позицију и достави Наручиоцу стручно мишљење о основаности измене овог Уговора.


Уколико Наручилац прихвати мишљење стручног надзора, упутиће позив Извођачу радова за достављање Измене и допуне понуде ради измене Уговора, закључењем Анекса уговора пре истека уговореног рока за извођење радова.


Након закључења Анекса уговора, Извођач радова се обавезује да у року од 7 (седам) дана од дана потписивања Анекса, преда Наручиоцу нову банкарску гаранцију за испуњење уговорних обавеза из члана 4. овог Уговора.
Члан 20. 
Уколико се током извођења радова појави потреба за извођењем додатних радова или хитних непредвиђених радова, Уговор ће се изменити у складу са чланом 157. и 158. Закона о јавним набавкама.

Извођач је дужан да одмах по уоченој потреби за извођењем додатних радова који нису предвиђени овим Уговором, а најкасније у року од 15 (петнаест) дана, достави Наручиоцу преко стручног надзора Захтев за измену Уговора који мора да садржи образложење за основаност и неопходност  извођења додатних радова, као и да достави Предмер и предрачун додатних радова по позицијама са количинама и јединичним ценама са анализом јединичних цена.
Стручни надзор је дужан да без одлагања, а најкасније 5 (пет) дана од дана пријема Захтева из претходног става овог члана провери истинитост, основаност, оправданост и неопходност свих навода из истог, сачини писмено образложење за сваку исказану позицију и достави Наручиоцу стручно мишљење о основаности измене овог Уговора.

Уколико Наручилац прихвати мишљење стручног надзора, упутиће позив Извођачу за достављање Понуде за додатне радове ради измене Уговора, закључењем Анекса уговора пре истека уговореног рока за извођење радова.

Након закључења Анекса уговора, Извођач радова се обавезује да у року од 7 (седам) дана од дана потписивања Анекса, преда Наручиоцу нову банкарску гаранцију за испуњење уговорних обавеза из члана 4. овог Уговора, као и нови динамички план извођења радова.
Извођач радова је дужан да изведе хитне додатне радове и пре закључења Анекса уговора, уз претходну сагласност стручног надзора уписом у грађевински дневник, уколико је њихово извођење нужно за стабилност објекта или спречавање штете изазване ванредним и неочекиваним догађајима. 
Извођач радова и стручни надзор дужни су да одмах по наступању хитних додатних радова усмено обавесте Наручиоца, а стручни надзор писмено достави у року од 24 сата.

Након пријема писменог обавештења од стране Извођача преко стручног надзора, Наручилац ће приступити сачињавању Анекса уговора. Изведени хитни додатни радови без закљученог Анекса уговора су правно неважећи.
Члан  21.

Наручилац има право на једнострани раскид Уговора у следећим случајевима:

· ако Извођач у року од 8 дана од дана закључења Уговора не достави банкарску гаранцију за поврат авансног плаћања и банкарску гаранцију за испуњење уговорних обавеза, 
· ако Извођач у року од 8 дана од дана закључења Уговора не достави уговорене полисе осигурања, 
· уколико Извођач касни са извођењем радова дуже од 8 календарских дана, а о разлозима не обавести Наручиоца, у ком случају Наручилац има право на активирање срества обезбеђења за испуњење уговорних обавеза;
· ако Извођач не изведе радове у складу са пројектно-техничком документацијом или из неоправданих разлога прекине са извођењем радова, у ком случају Наручилац има право на активирање срества обезбеђења за испуњење уговорних обавеза;
· уколико извршени радови не одговарају прописима или стандардима за ту врсту радова и квалитету наведеном у Понуди Извођача, а Извођач није поступио по примедбама стручног надзора у примереном року у складу са Законом о планирању и изградњи, у ком случају Наручилац има право на активирање банкарске гаранције за испуњење уговорних обавеза и

· у случају да Наручилац утврди да неће имати довољно средстава за завршетак предметних радова.

Члан  22.

Уговор се раскида изјавом у писаној форми која се доставља другој уговорној страни и са отказним роком од 15 дана од дана пријема изјаве. Изјава мора да садржи основ за раскид Уговора. 


У случају раскида Уговора, Извођач је дужан да изведене радове обезбеди од даљег пропадања. Извођач је дужан да достави Наручиоцу Изјаву да су радови изведени сагласно пројектно техничкој документацији и његовој Понуди. У наведеном случају обе уговорне стране потписују Записник о стварно изведеним радовима до дана раскида Уговора. 


Све трошкове раскида Уговора сноси уговорна страна која је одговорна за раскид Уговора.

Члан 23.

За све што овим Уговором није регулисано примењују се одредбе Закона о облигационим односима, Закона о планирању и изградњи, Посебних  узанси о грађењу, Закона о јавним набавкама и други важећи прописи, технички нормативи и обавезни стандарди који важе за врсту радова који чине предмет овог Уговора.

Члан 24.

Овај Уговор може бити измењен или допуњен из објективних - оправданих разлога и околности, сагласном вољом обе уговорне стране, закључењем Анекса Уговора, у свему сагласно одредбама Закона о јавним набавкама. 


Измена и допуна Уговора не односи се на јединичне цене, које морају бити фиксне током целог рока важења Уговора.
Члан 25.

Извођач је дужан да без одлагања, а најкасније у року од 5 дана, од дана настанка промене, писмено обавести Наручиоца о било којој промени у вези са испуњењем свих уговорних обавеза из овог Уговора и да их документује на прописани начин.


Уговорне стране су обавезне да једна другу без одлагања обавесте о свим променама које могу утицати на реализацију овог Уговора.

Члан 26.

Уговорне стране су сагласне да ће све евентуалне спорове решавати споразумно, а у противном уговарају надлежност  стварно надлежног  суда у Суботици. 


Уговорне стране сагласно изјављују да су Уговор прочитале, разумеле и да све одредбе истог  представљају израз њихове слободне  воље.


Овај Уговор ступа на снагу даном потписивања обе уговорне стране.


Извођач се обавезује да ће Уговор потписати и доставити Наручиоцу најкасније у року од 3 дана од дана када му исти буде достављен на потписивање.

Члан 27.

Овај Уговор сачињен је у 9 (девет) истоветних примерака, од којих Наручилац задржава 7 (седам)  примерака, а Извођач 2 (два) примерка. 
Прилози и саставни делови овог Уговора су:

· Прилог бр. 1. Понуда Извођача;

· Прилог бр. 2. Техничка спецификација - Предмер и предрачун радова 

      ЗА ИЗВОЂАЧА





         ЗА НАРУЧИОЦА

      Д и р е к т о р,





              

________________________                                                          ___________________________

